**Reglement og utleievilkår for Velferden**

Leietaker er forpliktet til å sette seg inn i hele reglementet før gjennomføring av arrangement. Ved mislighold kan borettslaget ved senere anledninger nekte person å leie lokalet, eventuelt kreve ekstra depositum før leieavtale inngås.

* All bruk av lokalet skal skje etter avtale med Valle Borettslag v/styret. Reservasjon skjer på vallefaret.no.
* Lokalet er egnet for inntil 20 personer.
* Leietaker skal gjøre seg kjent med branninstruksen som er oppslått i lokalet.
* Borettslaget står ikke ansvarlig for leietakers eiendeler eller gjenglemte ting.
* Leietaker er ansvarlig for at arrangement gjennomføres på en slik måte at hus og inventar ikke blir skadet. Leier er erstatningsansvarlig for svinn og skader i forbindelse med arrangement. Svinn og skader skal rapporteres til styret samtidig med tilbakelevering av nøkkel.

**Prisliste**

Leiepriser Leie Depositum
Mandag – torsdag 300,- 500,-
Fredag – søndag 500,- 500,-
Leien og depositumet betales ved henting av nøkkel.

**Ordensregler**

* Nøkler til lokalet fås hos styret
* Aktivitetene i lokalet skal ikke være til sjenanse for naboene. Vis hensyn når det gjelder støynivå. Arrangement kan holdes i tidsrommet kl. 09:00 – 01:00. Vanlige husordensregler gjelder; dvs. at det skal være ro etter kl. 23.
* Røykeloven gjelder, dvs. ingen røyking tillatt i lokalet.
* Etter endt leie leveres nøkkel tilbake samme sted etter nærmere avtale
* Etter nærmere avtale kan, når det ikke er andre leiere, lokalet disponeres i forkant og etterkant av arrangement for klargjøring og rydding/vasking.

**Renhold etter bruk**

 Det er leietakers ansvar å rydde og rengjøre etter bruk.

* Oppvasken skal vaskes og settes på plass i skap etter bruk
* Kjøleskap tømmes
* Bord, stoler, benkeplater vaskes og tørkes av
* Stoler settes opp ned på bordene
* Gulv støvsuges og/eller vaskes
* All søppel skal fjernes
* Alle lys slås av, vinduer lukkes og utvendig dør låses

29.06.14

Valle Borettslag
Styret